DOLOŽKA ZLUČITEĽNOSTI
právneho predpisu s právom Európskej únie 


1.	Predkladateľ právneho predpisu: poslankyňa Národnej rady Slovenskej republiky 
 
2.	Názov návrhu právneho predpisu: Návrh zákona, ktorým sa mení a dopĺňa zákon č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení v znení neskorších predpisov 

3.	Problematika návrhu právneho predpisu:	

a)	nie je upravená v práve Európskej únie

b)	nie je obsiahnutá v judikatúre Súdneho dvora Európskej únie.

4.	Záväzky Slovenskej republiky vo vzťahu k Európskej únii: 

bezpredmetné 

5.	Stupeň zlučiteľnosti návrhu právneho predpisu s právom Európskej únie:

Stupeň zlučiteľnosti - úplný 




DOLOŽKA
vybraných vplyvov


A.1. Názov materiálu: Návrh zákona, ktorým sa mení a dopĺňa zákon č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení v znení neskorších predpisov

A.2. Vplyvy:
	
	 Pozitívne 
	 Žiadne 
	 Negatívne 

	1. Vplyvy na rozpočet verejnej správy
	
	
	x

	2. Vplyvy na podnikateľské prostredie – dochádza k zvýšeniu regulačného zaťaženia?
	
	x
	

	3. Sociálne vplyvy
	
	
	

	– vplyvy na hospodárenie obyvateľstva,
	
	X
	

	– sociálnu exklúziu,
	x
	
	

	– rovnosť príležitostí a rodovú rovnosť a vplyvy na zamestnanosť
	
	x
	

	4. Vplyvy na životné prostredie
	
	X
	

	5. Vplyvy na informatizáciu spoločnosti
	
	X
	


 
A.3. Poznámky
Predpokladáme vznik administratívnych nákladov súvisiacich s preukazovaním splnenia podmienky absolvovania preventívnych prehliadok a prípadne nákladov v súvislosti s rozhodovaním o zastavení vyplácania prídavku na dieťa alebo o opätovnom rozhodnutí o vyplácaní prídavku na dieťa, pričom tieto náklady v súčasnosti nie je možné vyčísliť, pretože nie je zrejmé, v akom rozsahu vzniknú. Nie je totiž možné vyčísliť, koľko zákonných zástupcov si takéto povinnosti plniť nebude. Možno predpokladať, že zákonný zástupca dieťaťa si bude plniť tieto povinnosti rovnako ako v prípade preukazovania nároku na rodičovský príspevok, len sa táto povinnosť predĺži až do 7. roku veku dieťaťa. Zároveň je potrebné poukázať na to, že preventívne prehliadky sa od 3. roku veku dieťaťa realizujú každý druhý rok tak, aby boli uhrádzané z verejného zdravotného poistenia, a teda nevznikne administratíva pri každom dieťati v každom kalendárnom roku. Lekár zvykne dieťa na preventívnu prehliadku pozývať v prípade, že zákonný zástupca túto prehliadku neabsolvuje z vlastného podnetu, preto predpokladáme, že realizácia tohto opatrenia bude možná. Je potrebné tiež poukázať na možné pozitívne dopady prevencie u detí pre včasné odhaľovanie a liečbu chorôb u detí, čo môže znížiť neskoršie výdavky na liečbu hradené z verejného zdravotného poistenia, a to zvlášť u detí z komunít s koncentrovanou chudobou. 
Pozitívny vplyv na sociálnu exklúziu predpokladáme z dôvodu pravidelnej evidencie detí, pravidelnej kontroly ich zdravotného stavu a motivácie zákonných zástupcov plniť si riadne rodičovské povinnosti prostredníctvom naviazania prídavku na dieťa na riadne plnenie si rodičovských povinností podobne ako pri rodičovskom príspevku vyplácanom do 3. roku veku dieťaťa (výnimočne do 6. roku veku dieťaťa). 
      
A.4. Alternatívne riešenia
Bezpredmetné 

A.5. 	Stanovisko gestorov
Bezpredmetné 


